Masovne demonstracije protiv klimatskih promena širom sveta
Međunarodni predstavnici šesti dana vode u Kopenhagenu razgovore o globalnom sporazumu o smanjenju ispuštanja štetnih gasova.
Desetine hiljada demonstranata su se danas okupile u danskoj prestonici. Demonstranti su nosili transparente i skandirali, a neki su bili maskirani u polarne medvede – vrstu koju globalno zagrevanje posebno ugrožava. U Australiji, organizatori procenjuju da se na demonstracijama pod parolom "Marš protiv zagrevanja" okupilo 40 hiljada ljudi, a protesti su održani i u Pekingu, Indoneziji, Manili i Tajpeju. Međunarodni predstavnici već šest dana vode u Kopenhagenu razgovore o globalnom sporazumu o smanjenju ispuštanja štetnih gasova. U početnom nacrtu sporazuma, predviđa se smanjenje štetnih gasova za najmanje 50 odsto do 2050, u čemu bi vođstvo trebalo da preuzmu bogate zemlje. Jedna od ključnih stvari koje je potrebno rešiti jeste finanijska pomoć zemljama u razvoju za borbu protiv klimatskih promena. Prema tom nacrtu koji je predstavljen juče, industrijalizovane države bi trebalo da smanje ispuštanje štetnih gasova ispod nivoa 1990. Zemlje u razvoju bi trebalo da spreče dalji rast ispuštanja tih gasova. Do kraja iduće nedelje očekuje se da se u danskoj prestonici okupi više od stotinu šefova država i vlada.